**POROČILO O URESNIČEVANJU EKOAKCIJSKEGA NAČRTA GIMNAZIJE CELJE – CENTER ZA ŠOLSKO LETO 2014/15**

V šolskem letu 2014/15 smo si na Gimnaziji Celje – Center zadali naslednje cilje s katerimi bomo zmanjšali ogljični odtis v okolju:

* dijake redno obveščati o datumih in dejavnostih, ki so povezane z ekološkimi vsebinami,
* seznaniti vse dijake šole z izrazom ogljični odtis,
* zmanjšati porabo vseh energentov,
* zmanjšati porabo vode,
* zmanjšati porabo toaletnega papirja in fotokopirnega papirja,
* spremljati ločevanje odpadkov dijakov po razredih,
* ozaveščati dijake o pomenu ločevanja odpadkov in recikliranja odpadkov,
* urediti zbornico, učilnice in okolico šole.

Pri izvajanju dejavnosti, ki smo si jih zadali v mesecu novembru, nam je do danes uspelo marsikaj uresničiti, z nekaterimi dejavnostmi bomo nadaljevali tudi v prihodnjih šolskih letih.

|  |  |  |  |  |  |
| --- | --- | --- | --- | --- | --- |
| **ZAP. ŠT.** | **DEJAVNST** | **OPIS DEJAVNOSTI** | **POROČILO O IZVEDBI** | **IZVAJALCI** | **AKTIVNOSTI** |
| 1. | **Šolski ekoradio** | Z začetkom šolskega leta smo uvedli šolski radio. Namen predvajanja je dijake seznaniti izvajanjem ekodejavnosti na šoli. Ekoradio je na sporedu enkrat mesečno. | **Vsak drugi torek v mesecu smo dijake seznanjali z ekoaktivnostmi na šoli: 18.3. na temo Dneva vode,**  **18. 2. na temo živali in odnosa do živih bitij, 15. 1. na temo zmanjševanja ogljičnega odtisa, 15. 12. na temo zmanjševanja porabe toaletnega papirja, 14. 11. na temo hrana, 15. 10 na temo zbiranja in recikliranja starega papirja, 15. 9. predstavitev šolskega ekoradia in našega planeta Zemlje. Povzetki tem so objavljeni na spletni strani naše šole.** | Majda Kamenšek Gajšek,  dijaki, ki berejo besedilo | **-** Zbiranje informacij o aktivnostih povezanih z ekologijo na splošno in v šoli |
| 2. | **Spremljanje porabe energije** | Na zgradbi šole smo delno zamenjali okna, radiatorje, svetila in prenovili kotlovnico. Zato bomo primerjalno spremljali porabo različnih oblik energije v tem šolskem letu v primerjavi s preteklimi tremi šolskimi leti in skušali ugotoviti ali se je poraba energentov spremenila.  Dijake preko razrednih ur nagovarjati k smotrni uporabi energijskih virov ter s tem posledično zmanjševati ogljični odtis v okolju. | **Ekoninje pripravljajo v okviru te teme seminarsko nalogo, kako smo z menjavo oken, svetil, radiatorjev, nove kotlovnic do sedaj porabili dosti manj energijskih virov kot smo jih do sedaj. Dijake smo preko šolskega radia in na razrednih urah nagovarjali k smotrni porabi energijskih virov.** | Smiljana Adamič Vasič, ekoninje, Majda Kamenšek Gajšek | - Statistična obdelava podatkov o mesečni porabi elektrike in plina.  - Dobljene rezultate vsak mesec predstaviti na šolskem Ekoradiu.  - Ozaveščanje dijakov na razrednih urah o pomenu varčevanja energentov.  - Seznaniti dijake s pomenom izraza ogljični odtis. |
| 3. | **Spremljanje porabe vode** | V toaletne prostore dijakov in učilnic bomo ob umivalnike namestili nalepke o varčni uporabi vode in spremljali porabo vode v tem šolskem letu v primerjavi s preteklimi. | **V toaletne prostore, hodnike in učilnice smo namestili opozorilne nalepke za varčevanje z vodo, toaletnim papirjem in električno energijo. Nalepke smo nalepili na dobro vidna mesta.** | Smiljana Adamič Vasič, ekoninje, vsi dijaki šole,  Majda Kamenšek Gajšek | Statistična obdelava podatkov o mesečni porabi vode.  - Dobljene rezultate vsak mesec predstaviti na šolskem Ekoradiu. |
| 4. | **Spremljanje porabe toaletnega in fotokopirnega papirja** | Ob držala za toaletni papir bomo namestili nalepke z opozorili za varčno in smotrno uporabo toaletnega papirja.  Dijake in učitelje bomo preko šolskega ekoradia ozaveščali o uporabi papirja (manj fotokopiranja in nepotrebnega tiskanja) | **V šolskem ekoradiu smo dijake pozvali k smotrni porabi toaletnega papirja. O varčevanju z energenti smo jih pozvali tudi na razrednih urah.** | Smiljana Adamič Vasič, ekoninje, vsi dijaki šole, vsi učitelji šole,  Majda Kamenšek Gajšek | - Statistična obdelava podatkov o mesečni porabi toaletnega in fotokopirnega papirja.  - Dobljene rezultate vsak mesec predstaviti na šolskem Ekoradiu.  - Ozaveščanje dijakov na razrednih urah o pomenu varčevanja papirja. |
| 5. | **Ločevanje odpadkov** | Dijake bomo skozi vse šolsko leto ozaveščali o pomenu doslednega ločevanja odpadkov in njihovega nadaljnjega obdelovanja – recikliranja. | **V okviru ekoradia in razrednikov preko razrednih ur smo jim predstavili pravilno ločevanje odpadkov, saj smo z novim šol. Letom 2014/2015 v učilnice in na hodnike namestili nove koše, ki omogočajo ustrezno ločevanje odpadkov.** | Smiljana Adamič Vasič, ekoninje, vsi dijaki šole | - predavanje predstavnika podjetja Simbio;  - razgovori pri razrednih urah,  - čistilne akcije šolskega okoliša vseh oddelčnih skupnosti |
| 6. | **Ureditev šolskih prostorov in okolice šole** | Z ureditvijo šolskega okolja (gredic, ureditvijo okrasnega grmičevja in dreves) in zasaditvijo novih oz. presaditvijo starih rastlin v šolskih prostorih, želimo izboljšati »energijsko klimo« šole. | **V jeseni smo začeli z urejanjem šolske okolice, tako da bomo spremenili desetletja enako zasaditev rondoja pred šolo in ga oblikovali v skladu z feng šujem. Nabavili smo nove, večje akvarije in posodobili stare. Na hodnikih smo presadili rože.** | Majda Kamenšek Gajšek, Vrtnarska šola Celje | - priprava načrta za ureditev oklice in njegova izvedba ,  - presejevanje starih rastlin v šoli |

V tem šolskem letu smo si zadali kar nekaj nalog. Veliko med njimi nam jih je uspelo uresničiti, pri uresničevanju katerih pa so se odprli novi, ki jih bomo uresničevali v naslednjih šolskih letih. Izvajanje aktivnosti smo spremljali s fotografiranjem. Seminarska naloga o energetski učinkovitosti menjav oken, radiatorjev, svetil in prenovi kotlovnico še ni popolnoma zaključena, zato jo bomo poslali naknadno (do 24. 4., ko je tudi rok za oddajo). Z ekoninjami smo posneli ekofilm na temo »Kaj lahko storim jaz?«. Projekt sem v začetku januarja na konferenci (8. 1. 2015) predstavila sodelavcem. Marsikdo med njimi še ni slišal za izraz »ogljični odtis«, vendar so predstavitev in cilje kampanje dobro sprejeli. Vsi delavci šole se trudimo pri uresničevanju ciljev. Mislim, da imamo vključno z dijaki največ težav pri doslednem ločevanju odpadkov in varčevanju z električno energijo in vodo. Zato sva se z ravnateljem dogovorila, da bova v naslednjem šolskem letu v letni načrt šole vključila, projekt, ki se bo izvajal bo v času jesenskih Obveznih izbirnih vsebin , kjer bo dijakom podrobno predstavljena ekološka usmerjenost šole v smislu zmanjševanja porabe energentov, ločevanja odpadkov, skrbi za čisto notranjost šole in njene okolice in posledično zmanjševanje posameznikovega ogljičnega odtisa okolju. V ekoakcijski načrt šole nismo vključili izvananja aktivnosti ob dnevu vode, ki smo ga izvedli 20. 3. Na temo specifične lastnosti vode in varčevanje z vodo. Na temo lastnosti vode smo pripravili različne eksperimente, ki so si jih lahko vsi dijaki naše šole ogledali med glavnimi odmori.

V nadaljevanju prilagam fotografije, ppt-je s katerimi smo nagovorili dijake k ločenemu zbiranju odpadkov, predstavili ogljični odtis in aktivnosti na šoli v zvezi z zmanjševanjem ogljičnega odtisa …

Koordinatorica projekta:

Smiljana Adamič Vasič, prof.